**NAVODILO ZA UVELJAVLJANJE ZNIŽANEGA**

**PLAČILA VRTCA IN KORIŠČENJU**

**REZERVACIJ**

Znižano plačilo vrtca lahko uveljavljajo starši za otroke, ki so vključeni v javni vrtec, zasebni vrtec s koncesijo ter zasebni vrtec, ki se financira iz občinskega proračuna.

Staršem pripada pravica do znižanega plačila vrtca **od prvega dne naslednjega meseca po vložitvi vloge** in se podeli za obdobje koledarskega leta. Če med upravičenostjo do pravice pride do spremembe dejstev in okoliščin, ki vplivajo na priznanje pravice, CSD o pravici odloči na novo. Spremembo sporočite na obrazcu za sporočanje sprememb.

**Kako oddati vlogo?**

Vlogo za subvencijo vrtca oddate na enotnem obrazcu oz. na **vlogi za uveljavljanje pravic iz** **javnih sredstev**, ki vam je na voljo na spletni strani vrtca, ministrstva za delo…, centrov za socialno delo in v knjigarnah.

**Kdaj oddati vlogo?**

Če želite uveljavljati pravico do subvencije vrtca od datuma vpisa, morate vlogo oddati en mesec pred vpisom. Npr.: če je otrok vpisan s septembrom morate vlogo oddati v avgustu. Po preteku pravice do znižanega plačila vrtca **vloge ni več potrebno ponovno vlagati**, ker CSD po uradni dolžnosti odloči o nadaljnji upravičenosti do pravice.

Če je pravica na podlagi **prve** vloge **zavrnjena**, je treba vložiti novo vlogo. Podaljšanje pravice do znižanega plačila vrtca po uradni dolžnosti velja samo za priznane pravice.

**Kje oddati vlogo?**

Vloge se oddajo na krajevno pristojnem centru za socialno delo ali kot elektronska vloga.

**Višina plačila vrtca**

Višina plačila vrtca se ugotavlja glede na povprečni mesečni dohodek na osebo.

**Plačilo staršev v odstotku od cene programa za vloge in uvrstitve v dohodkovni razred.**

|  |  |  |
| --- | --- | --- |
| **dohodkovni razred** | **povprečni mesečni dohodek na osebo  (v eurih)** | **plačilo staršev v odstotku od cene programa** |
| **1** | do 191,40 | 0 % |
| **2** | od 191,41 do 319,01 | 10 % |
| **3** | od 319,02 do 382,82 | 20 % |
| **4** | od 382,83 do 446,62 | 30 % |
| **5** | od 446,63 do 563,60 | 35 % |
| **6** | od 563,61 do 680,56 | 43 % |
| **7** | od 680,57 do 871,98 | 53 % |
| **8** | od 871,99 do 1.052,75 | 66 % |
| **9** | od 1.052,76 | 77 % |

**Staršem, ki ne uveljavljajo znižanega plačila vrtca** (in so zavezanci za dohodnino v Republiki Sloveniji), vrtec izstavi račun v višini najvišjega dohodkovnega razreda po lestvici (77 %).

Starši, ki **niso zavezanci za dohodnino v Republiki Sloveniji**, plačujejo polno ceno program, v katerega je vključen otrok

**Rejenci** so v celoti oproščeni plačila vrtca, ceno programa, v katerega je vključen otrok, krije občina, v kateri ima rejenec stalno prebivališče. Vlogo za oprostitev plačila vrtca za rejenca odda rejnik.

Plačilo staršev za vrtec se določi v skladu z zakonom, ki ureja uveljavljanje pravic izjavnihsredstev. **S 1.9.2021** starši, ki imajo v vrtec hkrati vključena dva otroka, so plačila za mlajšega otroka oproščeni. Starši so oproščeni plačila za vrtec tudi za tretjega in vsakega nadaljnjega otroka iz iste družine, ne glede na to, ali je v vrtec vključen hkrati s svojim sorojencem.

Z odločbo, s katero center za socialno delo odloči o znižanem plačilu vrtca, odloči tudi o oprostitvi plačila vrtca.

To pomeni, da morate starši, ki želite uveljavljati brezplačen vrtec za drugega in nadaljnje otroke **nujno oddati vlogo tudi, če ste razvrščeni v najvišji dohodkovni razred.** V nasprotnem primeru vam brezplačen vrtec ne pripada.

**Posebne okoliščine**

Center za socialno delo lahko v izjemnih primerih, kjer bi plačilo programa vrtca ogrozilo socialno varnost oseb ali iz drugih pomembnih razlogov, določi nižje plačilo za vrtec.

Staršem otrok, za katere je **Mestna občina Ljubljana (MOL)** po veljavnih predpisih dolžna kriti del cene programa vrtca, se ob predložitvi dokazil o reševanju osnovnega stanovanjskega problema, dodatno zniža plačilo vrtca za en dohodkovni razred in sicer od 2. do vključno 6. dohodkovnega razreda. Na podlagi priloženih dokazil o odplačevanju stanovanjskega kredita, o dodatnem znižanju plačila vrtca odloča CSD.

Dodatno znižanje vrtca pripada staršem za otroka za katerega niso oproščeni plačila.

**Uveljavljanje rezervacije**

Starši otrok, za katere je MOL dolžna kriti del cene programa lahko uveljavljajo rezervacijo zaradi počitniške odsotnosti otroka v obdobju od 1. junija do 30. septembra ali zaradi zdravstvene odsotnosti izven tega termina v obdobju od enega do dveh mesecev v koledarskem letu.

Rezervacijo lahko uveljavljano starši za otroka za katerega niso oproščeni plačila. Za obdobje rezervacije starši plačajo 30 % od z odločbo določenega dohodkovnega razreda.

Podrobnejše informacije o uveljavljanju znižanega plačila in koriščenju rezervacij lahko dobite na naši spletni strani ali pri Jelki Nadlišek na tel. št.: 01 2445 250 ali na spletnem naslovu: oskrbnine@vrtec-vrhovci.si

Ljubljana, 17.6.2021